35
 Déanfaidh oifigeach iomchuí na cúirte, gan mhoill, an bhreith a tugadh ar an iarratas a chur in iúl don iarratasóir, de réir an nós imeachta a leagadh síos le dlí an Stáit a n-iarrtar forghníomhú ann.
 Airteagal 36
 Má údaraítear forghníomhú, féadfaidh an páirti ar iarradh forghníomhú ina choinne achomharc a dhéanamh i gcoinne na breithe laistigh de mhí ó lá a seirbheála.
 Má tá sainchónaí ar an bpáirtí sin i Stát Conarthach seachas an ceann inar tugadh an bhreith a d'údaraigh forghníomhú, beidh tréimhse dhá mhí ann le haghaidh achomhairc agus rithfidh sí ó lá na seirbheála, air féin go pearsanta nó ag a ionad cónaithe. Ní féidir cur leis an tréimhse sin mar gheall ar fhad slí ó bhaile.
 Airteagal 37
 Beidh achomharc i gcoinne breithe a d'údaraigh forghníomhú le taisceadh, de réir rialacha an nós imeachta i gcás ábhar cointinneach:
 —
 sa Bheilg, sa „tribunal de première instance“ nó sa „rechtbank van eerste aanleg“,
 —
 i bPoblacht Chónaidhme na Gearmáine, san „Oberlandesgericht“,
 —
 sa Fhrainc, sa „cour d'appel“,
 —
 san Iodáil, sa „corte d'appello“,
 —
 i Lucsamburg, sa „Cour supérieure de Justice“ ina suí di mar chúirt achomhairc shibhialta,
 —
 san Isiltir, san „Arrondissementsrechtbank“.
 Ní féidir an breithiúnas a tugadh ar an achomharc a chonspóid ach amháin tri chomharc „en cassation“ nó, i bPoblacht Chónaidhme na Gearmáine, trí Rechtsbeschwerde.
 Airteagal 38
 Féadfaidh an chúirt ar tugadh an t-achomharc faoin gcéad mhír d'Airteagal 37 ós a comhair, má iarrann an t-achomharcóir é, bac a chur leis na himeachtaí i gcás gnáthachomharc i gcoinne an bhreithiúnais a bheith taiscthe sa Stát inar tugadh an breithiúnas, nó mura bhfuil an tréimhse le haghaidh achomhairc den sórt sin dulta in éag fós; sa chás deiridh sin, féadfaidh an chúirt a shonrú cad é an tréimhse le haghaidh achomharc den sórt sin a thaisceadh.
 Féadfaidh an chúirt freisin é a chur de choinníoll leis an bhforghníomhú go dtabharfar don chúirt cibé urrús a chinnfidh sí.
 Airteagal 39
 Le linn na tréimhse a shonraítear le haghaidh achomhairc de bhun Airteagal 36 agus go dtí go mbeidh breith tugtha ar aon achomharc den sórt sin, ní féidir a dhéanamh maidir leis an bhforghníomhú ach amháin bearta cosanta in aghaidh maoin an pháirtí a n-iarrtar forghníomhú ina choinne.
 Gabhfaidh údarás chun aon bhearta cosanta den sórt sin a ghlacadh leis an mbreith a údaróidh forghníomhú.
 Airteagal 40
 Má dhiúltaítear don iarratas ar fhorghníomhú, féadfaidh an t-iarratasóir achomharc a dhéanamh:
 —
 sa Bheilg, chuig an „cour d'appel“ nó an „hof van beroep“;
 —
 i bPoblacht Chónaidhme na Gearmáine, chuig an „Oberlandesgericht“;
 —
 sa Fhrainc, chuig an „cour d'appel“;
 —
 san Iodáil, chuig an „corte d'appello“;
 —
 i Lucsamburg, chun an „Cour supérieure de Justice“ ina suí di mar chúirt achomhairc shibhialta;
 —
 san Ísiltír, chun an „Gerechtshof“.
 Cuirfear toghairm ar an bpáirtí a n-iarrtar forghníomhú ina choinne á cheangal air láithriú os comhair na cúirte achomhairc. Mura láithreoidh, sé, beidh forálacha an dara agus an tríú mír d'Airteagal 20 infheidhme, fiú mura bhfuil sainchónaí air